
	Comisia pentru buget, finanţe şi bănci
	
	Bucureşti,        9.10.2006  

Nr. 22/599


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind completarea Ordonanţei Guvernului nr. 94/2004 privind reglementarea unor măsuri financiare cu care comisia noastră a fost sesizată în fond cu adresa Biroului Permanent nr. PL.X 691 din  18 septembrie 2006.
	PREŞEDINTE,

Mihai Nicolae Tănăsescu

RAPORT

 asupra propunerii legislative privind completarea Ordonanţei 
Guvernului nr. 94/2004 privind reglementarea unor măsuri financiare

Cu adresa nr. PL.X 691 din 18 septembrie 2006, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerii legislative privind completarea Ordonanţei Guvernului nr. 94/2004 privind reglementarea unor măsuri financiare .

La întocmirea raportului s-a avut în vedere avizul favorabil al Consiliului Legislativ.

Guvernul nu susţine adoptarea propunerii legislative.
Prezenta propunere legislativă  are, în fapt, ca obiect de reglementare completarea Ordonanţei Guvernului nr. 15/1996 privind întărirea disciplinei financiar-valutare, aprobată cu modificările şi completările ulterioare.

Propunerea legislativă face parte din categoria legilor ordinare, potrivit art. 76 din Constituţia României, republicată.

Proiectul de lege a fost susţinut în calitate de iniţiator de doamna Rusu Mihaele Adriana – deputat PSD.

La lucrările comisiei au participat  22  deputaţi, din totalul de 26 membri ai comisiei.

Raportul comisiei a fost adoptat cu  unanimitate de voturi. 

Propunerea legislativă a fost respinsă de Senat în şedinţa din data de 13 septembrie 2006.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii propunerii legislative privind completarea Ordonanţei Guvernului nr. 94/2004 privind reglementarea unor măsuri financiare , în şedinţa din data de 5.10.2006 , comisia propune  supunerea spre dezbaterea şi adoptarea Plenului Camerei Deputaţilor a proiectului de Lege  cu amendamentele prezentate în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


              Expert 

              Ene Giorgiana

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentelor propuse

	1.
	L E G E A
Privind completarea Ordonanţei Guvernului nr. 94/2004 privind reglementarea unor măsuri financiare
	Textul legii va avea următorul cuprins:
„L E G E 

pentru completarea Ordonanţei Guvernului nr. 15/1996 privind întărirea disciplinei financiar-valutare”
	Tehnică legislativă

	2.
	ART:1 Ordonanţa Guvernului nr. 15/1996 privind întărirea disciplinei financiar-valutare, publicată în Monitorul Oficial al României, Partea I nr. 24 din 31 ianuarie 1996, adoptată cu modificări prin Legea nr. 131/1996, publicată în Monitorul Oficial al României, Partea I, nr. 264 din 28 octombrie 1996, cu modificările şi completările ulterioare, se completează după cum urmează:
	Articolul 1 devine articol unic şi va avea următorul cuprins:

„Articol unic. – Ordonanţa Guvernului nr. 15/1996 privind întărirea disciplinei financiar-valutare, publicată în Monitorul Oficial al României, Partea I, nr. 24 din 31 ianuarie 1996, aprobată cu modificări şi completări prin Legea nr. 131/1996, cu modificările şi completările ulterioare, se completează după cum urmează:”
	Tehnică legislativă

	3.
	1. Art.5 se completează cu alin.9, care va avea următorul cuprins:

„Persoanele juridice care desfăşoară activităţi de comerţ cu amănuntul sau prestări servicii către populaţie sunt obligate ca pe parcursul programului de lucru să aibă în casieria proprie numerar sub formă de bancnote şi monede în cantităţi şi structură pe cupiuri corespunzătoare asigurării operaţiunilor de plăţi către clienţi.”
	1. După alineatul 8 al articolului 5 se introduce un nou alineat, alin.9, cu următorul cuprins:
„Persoanele juridice care desfăşoară activităţi de comerţ cu amănuntul sau prestări de servicii către populaţie sunt obligate ca pe parcursul programului de lucru să aibă în casieria proprie numerar sub formă de bancnote şi monede, în cantităţi şi structură pe cupiuri, corespunzătoare asigurării operaţiunilor de plăţi către clienţi.”
	Tehnică legislativă

	4.
	2. Art. 6 se completează cu lit. c care va avea următorul cuprins:

„Nerespectarea prevederilor de la art.5 , alin. 9, constituie contravenţie şi se sancţionează cu amendă de la 5.000 lei la 10.000 lei”.
	2.După alineatul 3 al articolului 6 se introduce un nou alineat, alin. 4, cu următorul cuprins:
„Nerespectarea prevederilor de la art.5 , alin. 9, constituie contravenţie şi se sancţionează cu amendă de la 5.000 lei(RON) la 10.000 lei(RON)”.
	Tehnică legislativă

